VS002449
Datum: 1999-07-26T02:00:00.000+02:00
datum_sodbe_i_stopnje: 2011-10-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe skočnega sklepa in stopala in njihove posledice
fischer: hudi primeri
odskodnina: 20.600 EUR (končni znesek dosojene odškodnine je ustrezno znižan glede na 30% soodgovornost)
opombe: II DoR 247/2012. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Škodni dogodek

Poškodovan v delovni nesreči; pri podiranju hleva se je zdrušil tram v nadstropju pod oškodovancem, zaradi česar je padel na tla v pritličje. Soodgovornost oškodovanca je ocenjena na 30%.

## Poškodba

Kompliciran zlom desne petnice.

## Telesne bolečine

7.000 EUR Hude trajne bolečine – 2 dni, hude občasne – 5 dni, srednje hude trajne – 1 teden, občasne srednje hude – 2 meseca, pojemajoče lažje – do zaključka zdravljenja in bodo v določenih situacijah prisotne tudi v bodoče zaradi razvoja artroze med skočnico in petnico. Zaradi odstranitve osteosintetskega materiala je trpel hude trajne bolečine – 1 dan, hude občasne – 3 dni, srednje hude trajne – 4 dni, občasne srednje hude – 2 tedna, občasne pojemajoče lažje – 2 meseca.

#### Hospitalizacija

Operacija v splošni anesteziji – osteosinteza petnice, odpuščen 8. dan po nesreči; nato še operacija zaradi odstranitve osteosintetskega materiala.

#### Ambulantno zdravljenje

Prevezovanje in pregledi pri osebnem zdravniku in kirurgu.

#### Nevšečnosti med zdravljenjem

V bolniškem staležu 6 mesecev. Več RTG slikanj, splošna anestezija, odstranitev šivov, jemanje antibiotikov, analgetikov, antikoagularna terapija, hoja z berglami, s strogo razbremenitvijo noge približno 6 mesecev.

## Strah

1.600 EUR Zelo hud primarni strah ob padcu – nekaj sekund; hud sekundaren strah s pojavom bolečin, ki se je začel umirjati šele po operativnem posegu in ponovno pred odstranitvijo osteosintetskega materiala; zmeren strah za izid zdravljenja do zaključka zdravljenja konec januarja 2000 in mesec dni po drugi operaciji, lažji sekundaren strah do zadnjega kontrolnega pregleda 11.1.2006.

## Zmanjšanje življenjske aktivnosti

12.000 EUR Anatomske posledice zaradi ne povsem ustreznem položaju zaraslosti petnice; brazgotinske spremembe v mehkih tkivih zadnjega dela stopala, popoškodbena artroza desnega subtalarnega sklepa. Funkcionalne in estetske posledice – omejena gibljivost v desnem in spodnjem skočnem sklepu (v smeri plantarne fleksije, inverzije in everzije za 10 st., v smeri dorzifleksije za 5 st. glede na nepoškodovano stopalo; patološka hoja, ko mu desno stopalo vleče navznoter, šepajoča hoja. Zaradi poškodbe je omejen v vsakdanjem življenju in delih, ki zahtevajo daljšo hojo (posebej po neravnem terenu, stopnicah in brežinah) in stoju in pri delu v globokem počepu. Lahko hodi v hribe, vendar s težavo, težko prenaša bremena. Zmore vožnjo s kolesom. Ortopedskega obuvala, ki mu je predpisano, ne uporablja. Vndar tudi to obuvalo težav in bolečin ne bi preprečilo. Zaradi prenašanja obremenitev na sosednje sklepe, ki so še gibljivi, se lahko pojavijo bolčeine, otekanje, zmanjšana gibljivost le-teh. Po nesrećči se je vrnil na delo, a je delovno razmerje sporazumno prenehalo, saj ga ni več zmogel. Zaposlil se je v invalidskem podjetju, bil je na preizkusu v Centru za rehabilitacijo invalidov (ugotovljena le manjša sposobnost za delo), delal je prek javnih del, od 2008 pa ni več zaposlen. 2001 je potreboval pomoč psihiatra, zaradi zavedanja da ne more več delati.

---

ZOR člen 200, 203